Publication: Magyar Közlöny
Issue: MK-2009-88 (Year: 2009, Number: 88)
Era: 2004-2010
Section: (10) A felnõttképzésrõl szóló 2001. évi CI. törvény
Paragraph Index: 1833

10. § (5)–(9) bekezdése helyébe a következõ rendelkezések lépnek: „(5) Ha a felnõttképzést folytató intézmény a tevékenységét nem a jogszabálynak megfelelõen látja el, vagy a felnõttképzési tevékenységét az állami foglalkoztatási szerv tiltó határozata ellenére folytatja, vele szemben az állami foglalkoztatási szerv – szükség esetén a 4. § (5) bekezdése szerinti felnõttképzési szakértõi nyilvántartásban szereplõ szakértõ véleményének a beszerzését követõen – a kötelezõ legkisebb munkabér havi összege ötszörösétõl tízszereséig terjedõ összegû bírságot szabhat ki, figyelemmel a (6) bekezdésben foglalt súlyosabban minõsülõ jogszabálysértési esetekre. Amennyiben a felnõttképzési intézmény a feltárt jogszabálysértést az állami foglalkoztatási szerv határozata alapján nem szünteti meg, vagy a felnõttképzési tevékenységet jogellenesen tovább folytatja, illetve ismételten jogszabálysértést követ el, az állami foglalkoztatási szerv egy évre, a (6) bekezdésben foglalt súlyosabban minõsülõ jogszabálysértés esetén két évre megtiltja a felnõttképzési tevékenység folytatását, és az erre vonatkozó határozatát a (4) bekezdés szerint közzéteszi.

Source: https://magyarkozlony.hu/hivatalos-lapok/804991dde752802b3bfa2191b1b4be899ea80080/dokumentumok/0b0880e65cec7e819b63e9af225242724a9e28de/letoltes